
SÚHRN CHARAKTERISTICKÝCH VLASTNOSTÍ LIEKU


1. NÁZOV LIEKU

Salofalk 500 mg gastrorezistentný granulát s predĺženým uvoľňovaním
Salofalk 1000 mg gastrorezistentný granulát s predĺženým uvoľňovaním
Salofalk 1,5 g gastrorezistentný granulát s predĺženým uvoľňovaním
Salofalk 3 g gastrorezistentný granulát s predĺženým uvoľňovaním


2. KVALITATÍVNE A KVANTITATÍVNE ZLOŽENIE

Jedno vrecko Salofalku 500 mg granulátu obsahuje 500 mg mesalazínu.
Jedno vrecko Salofalku 1000 mg granulátu obsahuje 1000 mg mesalazínu.
Jedno vrecko Salofalku 1,5 g granulátu obsahuje 1,5 g mesalazínu.
Jedno vrecko Salofalku 3 g granulátu obsahuje 3 g mesalazínu. 

Pomocné látky so známym účinkom: 
Jedno vrecko Salofalku 500 mg granulátu obsahuje 1,0 mg aspartámu a 0,02 mg sacharózy.
Jedno vrecko Salofalku 1000 mg granulátu obsahuje 2,0 mg aspartámu a 0,04 mg sacharózy.
Jedno vrecko Salofalku 1,5 g granulátu obsahuje 3,0 mg aspartámu a 0,06 mg sacharózy.
Jedno vrecko Salofalku 3 g granulátu obsahuje 6,0 mg aspartámu a 0,12 mg sacharózy.

Úplný zoznam pomocných látok, pozri časť 6.1


3. LIEKOVÁ FORMA

Gastrorezistentný granulát s predĺženým uvoľňovaním. 
Sivobiele granuly tyčinkovitého alebo guľatého tvaru.


4. KLINICKÉ ÚDAJE

4.1 Terapeutické indikácie

Liečba akútnych epizód a udržanie remisie ulceróznej kolitídy.

4.2 Dávkovanie a spôsob podávania

Dávkovanie

Dospelí a starší pacienti

Liečba akútnych epizód ulceróznej kolitídy:
V závislosti od individuálneho klinického stavu pacienta jedenkrát denne 1 vrecko Salofalku 3 g granulátu, prípadne 1 alebo 2 vrecúška Salofalku 1,5g granulátu, alebo 3 vrecúška Salofalku 1000 mg granulátu alebo 3 vrecúška Salofalku 500 mg granulátu ( čo zodpovedá  1,5 g  – 3 g mesalazínu denne). Liek sa má užívať ráno.

Ak to pacientovi viac vyhovuje,  môže užiť predpísanú dennú dávku rozdelenú na tri jednotlivé dávky počas dňa (trikrát denne 1 vrecko Salofalku 500 mg granulátu alebo trikrát denne 1 vrecko Salofalku 1000 mg granulátu.

Udržanie remisie ulceróznej kolitídy:

Štandardná liečba je 0,5 g mesalazínu trikrát denne (ráno, na obed a večer), čo predstavuje celkovú  dávku 1,5 g mesalazínu na deň.

U pacientov so zvýšeným rizikom opätovného zhoršenia zdravotného stavu alebo pacientov, ktorí majú problémy dodržiavať dávkovanie trikrát denne, je možné zmeniť dávkovanie na jednu dávku 3,0 g mesalazínu podanú prednostne ráno.

Pediatrická populácia:
Účinok na deti (vek 6 – 18 rokov) nie je dostatočne zdokumentovaný. 

Deti vo veku 6 rokov a staršie:
V závislosti od individuálneho klinického stavu sa užíva počas akútneho štádia na začiatku 30-50 mg mesalazínu na kg telesnej hmotnosti denne, najlepšie ráno alebo v rozdelených dávkach. Maximálna dávka: 75 mg/kg/deň. Celková dávka mesalazínu nesmie presiahnuť odporúčanú dávku pre dospelých.
V závislosti od individuálneho klinického stavu sa na udržanie remisie užíva na začiatku 15-30 mg mesalazínu na kg telesnej hmotnosti denne, v rozdelených dávkach. Celková dávka mesalazínu nesmie presiahnuť odporúčanú dávku pre dospelých.
Vo všeobecnosti užívajú deti s telesnou hmotnosťou do 40 kg polovičnú dávku z dávky u dospelého a deti nad 40 kg môžu užívať normálnu dávku ako u dospelých. 

Spôsob podávania:

Granulát vo vrecúšku sa nemá žuvať. Granulát sa má položiť na jazyk a prehltnúť, bez žuvania a zapiť dostatočným množstvom vody.

Liečba akútnych zápalových epizód a dlhodobá liečba musia byť vykonávané pravidelne a dôsledne, pretože iba týmto spôsobom môže byť dosiahnuté úspešné uzdravenie.

O dĺžke liečby rozhoduje ošetrujúci lekár.

4.3 Kontraindikácie

Salofalk granulát sa nesmie používať pri:
· precitlivenosti na účinnú látku, na salicyláty alebo na ktorúkoľvek z pomocných látok uvedených v časti 6.1;
· ťažkých poruchách funkcie pečene a obličiek;


4.4 Osobitné upozornenia a opatrenia pri používaní

Podľa zváženia ošetrujúceho lekára sa majú urobiť pred liečbou a počas liečby vyšetrenia krvi (diferenciálny krvný obraz; pečeňové funkcie ako ALT alebo AST; sérový kreatinín) a moču (testovacie prúžky / sediment). Kontrolné vyšetrenia sa odporúčajú urobiť 14 dní po začatí liečby, potom ešte 2-krát až 3-krát v intervaloch 4 týždne. 

Pri normálnych nálezoch sú potrebné ďalšie kontrolné vyšetrenia raz za štvrť roka, pri výskyte ďalších chorobných príznakov okamžite.

Opatrnosť je nutná u pacientov s pečeňovou dysfunkciou.

Salofalk granulát nemajú užívať pacienti s renálnou dysfunkciou. U pacientov, u ktorých sa počas liečby objaví renálna dysfunkcia, môže ísť o nefrotoxicitu spôsobenú mesalazínom.

Pri užití mesalazínu boli hlásené prípady nefrolitiázy vrátane obličkových kameňov so 100 % obsahom mesalazínu. Počas liečby sa odporúča zabezpečiť dostatočný príjem tekutín.

Pri poruchách funkcie pľúc, najmä pri bronchiálnej astme, je v priebehu užívania Salofalk granulátu  potrebné dôsledné sledovanie.

U pacientov so známou precitlivenosťou na lieky s obsahom sulfasalazínu sa má liečba Salofalk granulátom začať len pod prísnym lekárskym dozorom. Pri výskyte akútnych prejavov intolerancie, napríklad brušných kŕčov, akútnych bolestí brucha, horúčky, úporných bolestí hlavy a kožných vyrážok, sa musí liečba okamžite prerušiť.

U pacientov trpiacich fenylketonúriou treba vziať do úvahy, že Salofalk granulát obsahuje aspartám ako sladidlo v množstve zodpovedajúcom 0,56 mg (Salofalk 500 mg granulát), 1,12 mg (Salofalk 1000 mg granulát), 1,68 mg (Salofalk 500 mg granulát) a 3,36 mg (Salofalk 3 g granulát) fenylalanínu.

Salofalk granulát obsahuje sacharózu. Pacienti so zriedkavými dedičnými problémami intolerancie fruktózy, glukózo-galaktózovej malabsorpcie alebo deficitu sacharázy a izomaltázy nesmú užívať tento liek.

4.5 Liekové a iné interakcie

Neboli vykonané špecifické štúdie interakcií.

· Laktulóza alebo podobné prípravky, ktoré znižujú pH stolice:
Môže dôjsť k zníženému uvoľňovaniu mesalazínu z granulátu v závislosti od zníženého pH, ktoré môže byť znížené v dôsledku mikrobiálneho metabolizmu laktulózy.

U pacientov, ktorí sú súbežne liečení azatioprínom, 6-merkaptopurínom alebo tioguanínom, je potrebné počítať s možným zvýšením myelosupresívneho účinku azatioprínu, 6-merkaptopurínu alebo tioguanínu.

Mesalazín môže znížiť antikoagulačný účinok warfarínu.

4.6 Fertilita, gravidita a laktácia

Gravidita
O užívaní Salofalk granulátu u tehotných žien nie sú dostatočné údaje. U limitovaného počtu tehotných žien, ktoré boli liečené mesalazínom, neboli pozorované žiadne negatívne účinky na priebeh tehotenstva alebo na zdravie plodu a novorodenca. Žiadne relevantné epidemiologické údaje nie sú momentálne dostupné. Objavil sa jeden izolovaný prípad renálneho zlyhania u novorodenca ženy, ktorá počas tehotenstva užívala dlhodobo vysoké dávky mesalazínu (2-4 g/deň p.o.).

Štúdie na zvieratách po perorálnom podaní mesalazínu nepreukázali žiadne priame alebo nepriame negatívne účinky na tehotenstvo, embryonálny vývoj, vývoj plodu, pôrod alebo postnatálny vývoj novorodenca.

Napriek tomu sa v tehotenstve má Salofalk granulát používať iba v prípade, ak prínos významne preváži možné riziko.

Dojčenie
N-acetyl-5-aminosalicylová kyselina a malé množstvo mesalazínu prechádza do materského mlieka. Zatiaľ chýbajú dostatočné skúsenosti s užívaním lieku počas dojčenia. Nemožno vylúčiť prejavy hypersenzitivity u dieťaťa, ako je napríklad hnačka. Salofalk granulát sa má užívať počas dojčenia iba v prípade, ak prínos významne preváži možné riziko. Ak sa u dojčeného dieťaťa objaví hnačka, má sa dojčenie ukončiť.

4.7 Ovplyvnenie schopnosti viesť vozidlá a obsluhovať stroje

Salofalk granulát nemá žiadny alebo len zanedbateľný vplyv na schopnosť viesť vozidlá a obsluhovať stroje.

4.8 Nežiaduce účinky

	Trieda orgánových systémov
	frekvencia podľa konvencií MedDRA 

	
	zriedkavé
(≥ 1/10 000 až 1/1 000)
	veľmi zriedkavé
 (< 1/ 10 000)
	neznáme (z dostupných údajov)

	Poruchy krvi a lymfatického systému
	
	Zmeny v počte krviniek (aplastická anémia, agranulocytóza, pancytopénia, neutropénia, leukopénia, trombocytopénia)
	

	Poruchy nervového systému
	Bolesti hlavy, závraty
	periférna neuropatia
	

	Poruchy srdca a srdcovej činnosti
	Zápal srdcového svalu
Zápal osrdcovníka
	
	

	Poruchy dýchacej sústavy, hrudníka a mediastína 

	
	Alergická a fibrotická pľúcna reakcia (vrátane dýchavičnosti, kašľu, bronchospazmu, alveolitídy, pľúcnej eozinofílie, pľúcnej infiltrácie, zápalu pľúc).
	

	Poruchy gastrointestinálneho traktu
	Bolesti brucha, hnačka, plynatosť, napínanie na vracanie, vracanie
	Akútna pankreatitída
	

	Poruchy obličiek a močovej sústavy
	
	Porucha činnosti obličiek vrátane akútnej a chronickej intersticiálnej nefritídy a renálnej insuficiencie
	nefrolitiáza *

	Poruchy kože a podkožného tkaniva
	Fotosenzitivita
	alopécia
	

	Poruchy kostrovej a svalovej sústavy a spojivového tkaniva
	
	artralgia, myalgia
	

	

Poruchy imunitného systému
	
	Hypersenzitívne reakcie ako sú alergické vyrážky, lieková horúčka, systémový lupus erythematosus, pankolitída
	

	Poruchy pečene a žlčových ciest
	
	Zmeny vo funkcii pečene (zvýšenie hodnôt transamináz, parametrov cholestázy), hepatitída, cholestatická hepatitída
	

	Poruchy reprodukčného systému a prsníkov
	
	Oligospermia (reverzibilná)

	



* Pre ďalšie informácie pozri časť 4.4

Fotosenzitivita
U pacientov s existujúcimi ochoreniamu kože, ako je atopická dermatitída a atopický ekzém, sú hlásené závažnejšie reakcie. 



Hlásenie podozrení na nežiaduce reakcie:

Hlásenie podozrení na nažiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie na národné centrum hlásenia uvedené v Prílohe V.

4.9 Predávkovanie

Údaje o predávkovaní sú zriedkavé (napríklad možné samovražedné správanie pri vysokých perorálnych dávkach mesalazínu), a z nich nie je možné naznačovať renálnu a hepatickú toxicitu. Neexistuje špecifické antidotum a liečba je symptomatická a podporná.


5. FARMAKOLOGICKÉ VLASTNOSTI


5.1 Farmakodynamické vlastnosti

Farmakoterapeutická skupina: Črevné protizápalové liečivá; Kyselina aminosalicylová a príbuzné liečivá
ATC kód: A07EC02

Mechanizmus účinku
Mechanizmus účinku mesalazínu nie je ešte celkom objasnený. Výsledky štúdie in vitro ukázali, že mechanizmus inhibície lipooxygenázy môže byť významným faktorom účinku.
Bol preukázaný tiež vplyv na obsah prostaglandínov v intestinálnej mukóze. Mesalazín (5-aminosalicylová kyselina / 5-ASA) tiež pôsobí ako zachytávač radikálov reaktívnych zlúčenín kyslíka.

Farmakodynamika
[bookmark: _GoBack]Perorálne podaný mesalazín má predovšetkým lokálny účinok na intestinálnej mukóze a v podslizničnom tkanive z luminálnej strany čreva. Preto je dôležité, aby bol mesalazín dostupný v zapálených miestach tráviaceho traktu. Systémová dostupnosť a jeho plazmatická koncentrácia preto nie sú relevantné pre terapeutický účinok, ale majú význam pri posúdení bezpečnosti. Pre splnenie týchto kritérií sú granuly Salofalk granulátu obalené vrstvou Eudragitu L, ktorá zabezpečuje odolnosť voči žalúdočnej kyseline a uvoľňovanie mesalazínu spôsobom  závislým od pH, a predĺžené uvoľňovanie je spôsobené štruktúrou matrixu granuly. 

5.2 Farmakokinetické vlastnosti

Všeobecné vlastnosti mesalazínu:

Absorpcia
Absorpcia mesalazínu je najvyššia v proximálnych častiach a najnižšia v distálnych častiach čreva.

Biotransformácia
Mesalazín sa metabolizuje pred vstupom do krvného obehu v intestinálnej mukóze a v pečeni na farmakologicky neaktívnu N-acetyl-5-aminosalicylovú kyselinu (N-Ac-5-ASA). Acetylácia je pravdepodobne nezávislá od acetylátorového fenotypu pacienta. Časť mesalazínu sa acetyluje baktériami v hrubom čreve. 43 % mesalazínu a 78 % N-Ac-5-ASA sa viaže na sérové bielkoviny.

Eliminácia
Mesalazín a jeho metabolit N-Ac-5-ASA sa vylučujú stolicou (hlavná časť), močom (množstvo kolíše medzi 20 a 50 % v závislosti od spôsobu podania, liekovej formy a  spôsobu vylučovania mesalazínu) a žlčovými cestami (malá časť). Močom sa vylučuje predovšetkým vo forme N-Ac-5-ASA. Približne 1 % perorálne podaného mesalazínu prechádza do materského mlieka, prevažne ako N-Ac-5-ASA.

Špecifické vlastnosti lieku Salofalk granulát

Distribúcia
Pretože veľkosť granúl je približne 1 mm, premiestňovanie granúl zo žalúdka do tenkého čreva je rýchle.

Kombinovaná farmakoscintigrafická/farmakokinetická štúdia na pacientoch ukázala, že granuly dosiahnu ileocekálnu oblasť približne po 3 hodinách a colon ascendens dosiahnu približne po 4 hodinách. Celkový čas prechodu tráviacim systémom je cca 20 hodín. Predpokladá sa, že približne 80 % podanej perorálnej dávky je dostupné v hrubom čreve, v esovitej časti hrubého čreva a konečníku.

Absorpcia
Uvoľňovanie mesalazínu zo Salofalk granulátu začína po lag-fáze, ktorá trvá približne 2-3 hodiny. Maximálne plazmatické koncentrácie dosiahne po asi 4-5 hodinách. Systémová biodostupnosť mesalazínu po perorálnom podaní je približne 15-25 %.

Príjem potravy spomalí absorpciu o 1 až 2 hodiny, ale nemá vplyv na intenzitu a rozsah absorpcie.   

Eliminácia
Renálna rýchlosť eliminácie pre mesalazín a N-Ac-5-ASA po podaní dávky 3 x 500 mg mesalazínu denne bola pri rovnovážnych podmienkach približne 25 %. Nezmetabolizovaný vylúčený mesalazín po perorálnom podaní tvoril menej než 1 %. Polčas eliminácie v tejto štúdii bol 4,4 hodín.


5.3 Predklinické údaje o bezpečnosti

Predklinické údaje získané na základe obvyklých farmakologických štúdií bezpečnosti, genotoxicity, karcinogenity (potkan) alebo reprodukčnej toxicity nepreukázali žiadne osobitné riziko pre ľudí.

Renálna toxicita (renálna nekróza a poškodenie epitelu proximálnych tubulov alebo celých nefrónov) bola pozorovaná v štúdiách na toxicitu po opakovanom podaní vysokých dávok mesalazínu p.o. Klinická významnosť týchto zistení nie je známa.


6. FARMACEUTICKÉ INFORMÁCIE

6.1 Zoznam pomocných látok

aspartám (E 951)
sodná soľ karmelózy 
mikrokryštalická celulóza 
kyselina citrónová bezvodná (na úpravu pH)
hypromelóza
stearan horečnatý
kopolymér kyseliny metakrylovej a metylmetakrylátu (1:1) (Eudragit L 100)
metylcelulóza
polyakrylátová disperzia 40 % (Eudragit NE 40 D obsahujúci 2 % Nonoxynol 100)
povidón K 25
oxid kremičitý, bezvodý koloidný
simetikón
kyselina sorbová
mastenec
oxid titaničitý (E 171)
trietylcitrát
aróma vanilkového krému (obsahuje sacharózu)

6.2 Inkompatibility

Neaplikovateľné.

6.3 Čas použiteľnosti

4 roky 

6.4 Špeciálne upozornenia na uchovávanie

Tento liek nevyžaduje žiadne zvláštne požiadavky na uchovávanie. 

6.5 Druh obalu a obsah balenia

Vrecko: fólia PES/Al/PE.

Jedno vrecko Salofalku 500 mg granulátu obsahuje 0,93 g granulátu.
Jedno vrecko Salofalku 1000 mg granulátu obsahuje 1,86 g granulátu.
Jedno vrecko Salofalku 1,5 g granulátu obsahuje 2,79 g granulátu.
Jedno vrecko Salofalku 3 g granulátu obsahuje 5,58 g granulátu.

Veľkosť balenia: 
Salofalk 500 mg granulát: 50, 100 a 300 vreciek
Salofalk 1000 mg granulát: 20, 50, 60, 100 a 150 vreciek
Salofalk 1,5 g granulát: 20, 30, 35, 45, 50, 60, 70, 90, 100 a 150 vreciek
Salofalk 3 g granulát: 10, 15, 20, 30, 50, 60, 90 a 100 vreciek

Na trh nemusia byť uvedené všetky veľkosti balenia.

6.6  Špeciálne opatrenia na likvidáciu a iné zaobchádzania s liekom

Žiadne zvláštne požiadavky. 


7. DRŽITEĽ ROZHODNUTIA O REGISTRÁCII

Dr. Falk Pharma GmbH
Leinenweberstrasse 5
79108 Freiburg
Nemecko


8. REGISTRAČNÉ ČÍSLO

Salofalk 500 mg granulát: 29/0381/13-S
Salofalk 1000 mg granulát: 29/0382/13-S
Salofalk 1,5 g granulát: 29/0383/13-S
Salofalk 3 g granulát: 29/0384/13-S

Dátum prvej registrácie: 08.10.2013
Dátum posledného predĺženia: 

